OpenLLM-France/wikimedia huggingface dataset:
# Elizabeth Azcona Cranwell

Elizabeth Azcona Cranwell, (Buenos Aires, 1933ko martxoaren 10a - ibidem, 2004ko abenduaren 4a) olerkaria, narratzailea, artikulu-idazlea, itzultzailea eta literatura kritikaria izan zen Argentinan.

## Jardunbidea

Buenos Aireseko Unibertsitateko Filosofia eta Letren Fakultatean lizentziatu zen. Irakasle lanetan aritu zen, tailerrak eta mintegiak ematen; Literatura kritikak egin zituen La Nación egunkarian, Dylan Thomas eta William Shand-en olerkien eta Edgar Allan Poe- ren ipuinen itzultzaile izan zen.

## Liburuak

Olga Orozcoren eragina duen estiloa poesia surrealistaren barruan kokatzen da.
* 1953 - Capítulo sin presencia
* 1956 - La vida disgregada
* 1963 - Los riesgos y el vacío
* 1966 - De los opuestos
* 1971 - Imposibilidad del lenguaje o los nombres del amor
* 1971 - La vuelta de los equinoccios
* 1978 - Anunciación del mal y la inocencia
* El mandato
* 1987 - Las moradas del sol
* 1990 - El escriba de la mirada fija
* La mordedura
* 1997 - El reino intermitente

## Erreferentziak

* ↑ «Una tribu de fanáticos de la poesía» www.lanacion.com.ar.
* ↑ Es como si solamente hubiésemos aprendido a olvidar. Entrevista con Héctor Freire. – Critica.cl. .

## Kanpo estekak

* Oharra "El Jabalí" aldizkarian
* Iritzia Konex Fundazioaren webgunean
* Datuak: Q5829654
# Elizabeth (New Jersey)

Elizabeth New Jerseyko hiri bat da. Union konderrian kokatua dago. 2010ean 124.969 biztanle zituen, 31,91 kilometro koadrotan banatuta.

## Ikus, gainera

* Union konderria

## Kanpo estekak

* Datuak: Q138311
* Multimedia: Elizabeth, New Jersey / Q138311
# Elizabeth (Pennsylvania)

Elizabeth Pennsylvaniako borough bat da. Allegheny konderrian kokatua dago. 2010ean 1.493 biztanle zituen, 0,89 kilometro koadrotan banatuta.

## Ikus, gainera

* Allegheny konderria

## Kanpo estekak

* Datuak: Q526217
* Multimedia: Elizabeth, Pennsylvania / Q526217
# Elizabeth (filma)

Elizabeth (euskaraz Elisabet) 1998ko Shekhar Kapur indiar zinema zuzendariaren biografia filma bat da. Izenburuak ongi adierazten duen bezala Elisabet I.a Ingalaterrakoari buruzko filma da. Cate Blanchett, Geoffrey Rush, Christopher Eccleston, Joseph Fiennes, John Gielgud, Richard Attenborough eta Kenny Doughty aktoreek antzeztu zuten.
Cate Blanchett aktoreak filma honetan burututako antzezpen bikaina oso txalotua eta goraipatua izan zen, sari ugari irabazi zituelarik.
Zazpi Oscar Sarietarako izendapenak jaso eta Makillaje onenaren Oscar Saria (Jenny Shircore) irabazi zuen. Hamabi BAFTA Sarien izendapenak jaso eta sei irabazi zituen. Hiru Urrezko Globo Sarietarako izendapenak ere jaso eta Emakumezko aktore onenaren drama filmako Urrezko Globo Saria (Cate Blanchett) irabazi zuen. Mundu osoko Zinemaldietan ere sari ugari bereganatu zituen.

## Argumentua

Oharra: Atal honek istorio osoa edo amaiera argitzen du.
1558, Ingalaterra. Maria Tudor (Kathy Burke) erreginaren heriotzaren ondoren Ingalaterrako Erresuma ezegorkortasun ekonomiko eta erlijio liskar egoeran gelditu da, une hartantxe Elisabet I.a (Cate Blanchett) tronura igotzen delarik. Herri hizkeran "Erregin Birjina" ezizenez ezaguna, nahiz eta Francis Drake itsasgizonak Espainiar Inperioko kostaldeak harpilatu ondoren jasotako diru eta altxorrak bere eskuetara iritsi zirenetik bere etsaiek eta bereziki espainiarrek "Erregin Pirata" deitu izan. Ingalaterrako erregin eta monarka garrantzitsuenetako bat bilakatu zen, bere erreginaldian herrialde hark urrezko aroa bizitu izan baizuen.

## Aktoreak

* Cate Blanchett: Elisabet I.a Ingalaterrakoa
* Geoffrey Rush: Francis Walsingham
* Joseph Fiennes: Robert Dudley, Leicesterreko 1. kondea
* Richard Attenborough: William Cecil, Burghleyko 1. baroia
* Christopher Eccleston: Thomas Howard, Norfolkeko 4. dukea
* Kathy Burke: Maria I.a Eskoziakoa
* Fanny Ardant: Marya Guisekoa
* Vincent Cassel: Henrike III.a Frantziakoa
* Emily Mortimer: Kat Ashley
* Kelly Macdonald: Isabel Knollys
* John Gielgud: Pio V.a Aitasantua
* Daniel Craig: John Ballard
* James Frain: Álvaro de la Quadra
* George Yiasoumi: Filipe II.a Espainiakoa
* Edward Hardwicke: Henry FitzAlan, Arundeleko 19. kondeea
* Kenny Doughty: Thomas Elyot
* Terence Rigby: Stephen Gardiner apezpikua
* Angus Deayton: Waad, Ogasun kantzilerra
* Eric Cantona: Foixeko Jauna
* Alfie Allen: Arundelen semea

## Kanpo estekak

* Elizabeth filmaren IMDBko fitxa irakurgai (Ingelesez)
* Elizabeth filmaren trailer edo iragarkia ikusgai. Youtube.com (Ingelesez)
* Datuak: Q499656
* Multimedia: Elizabeth (film) / Q499656
# Elizabeth Banks

Elizabeth Banks (jaiotza izena: Elizabeth Irene Mitchell; Pittsfield (Massachusetts), Ameriketako Estatu Batuak 1974ko otsailaren 10a - ) amerikar aktore, zinema-zuzendari eta ekoizlea da. Bere lehen filma Surrender Dorothy (1998 izan zen, baina ezaguna da Wet Hot American Summer (2001), Sam Raimiren Spider-Man en trilogia (2002–2007), Seabiscuit (2003), The 40-Year-Old Virgin (2005), Zack and Miri Make a Porno (2008), Role Models (2008), The Next Three Days (2010), Pitch Perfect (2012), The Lego Movie (2014), edo The Hunger Games filmeetan (2012–2015) egindako paperengatik. 2014an Pitch Perfect 2 zuzendu zuen eta 69M$ eskaratu zituen, inoiz zuzendari berri baten lehen filmak lortutako emaitzarik onena.
* Datuak: Q219373
* Multimedia: Elizabeth Banks / Q219373
# Ehuneko-puntu

Ehuneko-puntuak (Euskaltzaindiak ehuneko izena hobetsi duen arren, portzentaje-puntuak ere deituak) bi ehuneko alderatzeko erabiltzen den unitate absolutua da. Adibidez, urte batean azterketa bat gainditu zutenen ehunekoa % 50 izanda, hurrengo urtean ehunekoa % 40ra jaitsi bada, gainditu kopurua 10 ehuneko-puntu jaitsi dela esaten da (hau da, 50-40). Urte batetik besterako jaitsiera erlatiboa, berriz, 10 / 50 = % 20 izan da.

## Kanpo estekak

* Datuak: Q1049848
# Ehungintzarako liho

Ehungintzarako lihoa, ehun-lihoa edo zuntz-lihoa liho (Linum usitatissimum) landarearen zuntza da, eta horrekin hariak eta ehunak ekoizten dira arropa egiteko. Landarearen izen zientifikoa Linum usitatissimum da, Linaceae familiakoa. Landarea lihozko ehunetan eraldatzeko egin beharreko lana oso neketsua da, baina material horrekin egindako arropek uraren % 20raino xurga dezakete hezetasunik sentitu gabe, batez ere zelulosaz osatuta baitago. Oso arropa freskoak dira, beroa oso ondo xurgatzen baitute. Higroskopikoa da, hau da, izerdia ondo xurgatzen du gorputzari itsatsi gabe eta ura azkar lurruntzen du, eta horrek arropa fresko bezala sentiarazten du. Kotoia baino sendoagoa da, baina ez da elastikoa, eta horregatik tolestuta dagoen lekuetan urratu eta erraz zimurtzen da. Material honek ez du bakterioak hazten uzten, beraz, oinetakoen barrualdea egiteko erabiltzen da. Pinturak egiteko material hobetsia da bere gogortasuna eta iraunkortasuna direla eta.

## Ikus, gainera

* Kalamua

## Erreferentziak

* ↑ Ficha técnica en Conabio - http://www.conabio.gob.mx/malezasdemexico/linaceae/linum-usitatissimum/fichas/ficha.htm
* ↑ https://www.aboutespanol.com/que-es-el-lino-3201506

## kanpo estekak

* Datuak: Q1426327
* Multimedia: Linen (flax) / Q1426327
# Ehungailu

Ehungailua oihal edo ehunak sortzeko makina da. Ehungailuen helburu nagusia luzeran kokatutako hariak (irazkia) tenkatuta mantentzea da, horrela zeharka kokatzen diren hariak (bilbea) errazago tartekatu ahal izateko. Ehungailuaren itxura eta mekanika desberdina izan daiteke modelo batetik bestera, baina oinarrizko funtzioa bera da.

## Kanpo estekak

* Datuak: Q173056
* Multimedia: Looms / Q173056
# Dyrøy

Dyrøy Norvegiako udalerria da. Troms konderrian kokatua dago. 288.60 km² ditu eta 1.232 biztanle ditu.

## Mugakideak

Honako udalerri hauekin egiten du muga:
Sørreisa Salangen Tranøy Ibestad Senja Municipality $^{(en)}$

## Kanpo estekak

* Datuak: Q252381
* Multimedia: Dyrøy / Q252381
# Dyrnaesita-(La)

Dyrnaesita-(La) mineral bat da.

## Ezaugarriak

Dyrnaesita-(La) elementu kimiko mineralaren formula kimikoa hau da: ${\ce {Na8Ce4+(La,REE)2(PO4)6}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Dyrnaesite-(La): Mineral information, data and localities.» www.mindat.org (Noiz kontsultatua: 12-05-2019).
# Dynów

Dynów ( (Audio·info)) Poloniako Behe Karpatoetako voivoderriko hiri-udalerri bat da, Rzeszów barrutian kokatuta. 24,55 km²ko azalera du eta 2017ko datuen arabera 6180 biztanle zituen.

## Kanpo estekak

* Udalaren webgunea
* Datuak: Q910985
* Multimedia: Dynów / Q910985
ieaBehe Karpatoetako voivoderriko udalerriak :
# Dypingita

Dypingita karbonato motako minerala da.

## Ezaugarriak

Dypingita karbonato mineralaren formula kimikoa hau da: ${\ce {Mg5(CO3)4(OH)2 * 5H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Dypingite: Mineral information, data and localities.» www.mindat.org (Noiz kontsultatua: 12-05-2019).
# Dyrham

Dyrham, Ingalaterrako mendebaldean dagoen herri bat da, Gloucestershire konderrian.
2011n 296 biztanle zituen.

## Leku nabarmenak

* Dyrham Park
* Datuak: Q3396948
* Multimedia: Dyrham / Q3396948
# Dyrham Park

Dyrham Park, Ingalaterrako Dyrham herrian dagoen ingeles landetxe bat da, Gloucestershire konderrian. Lorategi ederrez inguratua dago eta gaur egun arte museo bat da.
1694-1704 artean Samuel Hauduroy eta William Talman arkotektoek eraikiarazi zuten, William Blathwayt politikariaren enkarguz.
* Datuak: Q5319309
* Multimedia: Dyrham Park / Q5319309
# Dyrhólaey itsasargia

Dyrhólaey itsasargia (islandieraz: Dyrhólaeyjarviti {{Islandia]]ko Hegoaldeko kostaldean, Ipar Ozeano Atlantikoan dagoen eraikina da. Islandiako Suðurland eskualdean dago. Mýrdalshreppur udalaren Vík í Mýrdal herrian dago, Dyrhólaey penintsulan.

## Ezaugarriak

Hormigoizko dorre karratu bat du, zuriz margotuta eta zerrenda gorri batekin. Itsasargia zaintzeko dorrearen ezkerraldean eta eskuinaldean bi espazio daude. Metalezko linterna gorri bat jarri zuten dorrearen goialdean. Argiaren plano fokala 118 metrokoa da. Eraikinak 13 metroko altuera du. Lekua, baina ez dorrea, bisitarientzat irekita dago.

## Historia

Dyrhólaeyko argi geltokia 1910ean sortu zen. Lehen itsasargia Suedian aurrefabrikatutako altzairuzko dorre bat izan zen. Gaur egungo itsasargia 1927an eraiki zen.

## Erreferentziak

* ↑ https://www.ibiblio.org/lighthouse/islse.htm

## Kanpo estekak

* Datuak: Q3378211
* Multimedia: Dyrhólaviti / Q3378211
# Donceel

Donceel, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 2.934 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q682163
* Multimedia: Donceel / Q682163
# Doncelen hilobia

Doncelen hilobia (gaztelaniaz: Sepulcro del Doncel) Martín Vázquez de Arceren hilobia da. Espainiako Guadalajarako probintziaren Sigüenza herriko Santa María katedralean dago, bertako San Joan eta Santa Katalina kaperan. Espainiako Gotiko berantiarreko eskultura nagusietako bat da.
Gaztelan doncel bat aitoren seme gaztea zen, oraindik zaldun armatu gabea.

## Historia

Fernando Vázquez de Arce anaia apaizak enkargatu zuen, eta, eskultorea zehatz-mehatz ezagutzen ez den arren, Sebastian de Almonacidi egozten zaio, Guadalajaran zuen tailerrean egingo baitzuen. Hileta-multzo hau 1486. eta 1504. urte artean egin zen; doncel 1486an hil zen eta 1504an, aitaren testamentuan, katedraleko kaperan jada egina bezala agertzen da. Azcárate Ristoriren iritziz, bestetik, 1490-1491 urteetan eraiki zen, asko jota 1495era arte luzatuz.

## Deskribapena

Hilobia, hiru lehoien gainean jarria, erdi puntuko arkuko horma-hobi baten azpian dago, Doncelen estatua alabastroan duela. Gehien nabarmentzen dena da ez dela irudi etzana, lokartua egongo balitzbezala, baizik eta etzanda dagoela, hanka bat bestearen gainean duela eta besoa erdian jarrita duela, eskuetan irekita duen liburu bat irakurtzeko jarreran. Erdi Aroko ohiko ikonografiak elizako pertsonaientzat gordetzen zituen liburuak, eta, beraz, kasu honetan erabiltzea berrikuntzatzat har daiteke. Doncel ariketa militar batean atseden hartzen ari den bitartean erakusten du eskulturak; liburu bat irakurtzen ari da, hankak armadurak babestuta, modu lasaiez gurutzatuta. Irudia armaduraz jantzita dago, eta bularrean Done Jakueren gurutzea du, gorriz margotuta; alabastroaren zuriaren gainean nabarmentzen da. Gerrian ezpata baten ukabila eta sastakai txiki bat ikusten dira. Bere oinetan, konposizioa ixten, haur penatu bat eta animalia bat agertzen dira. Obra guztia polikromatuta dago.

## Erreferentziak

* ↑ http://gotikolanak.weebly.com/-el-doncel-siguumlenza.html
* ↑ Gómez Moreno, Elena. Mil Joyas del Arte Español, tomo I: Antigüedad y Edad Media. Instituto Gallach. Bartzelona, 1947. 271.or.
* ↑ Azcárate Ristori, José María de (1974). «El Maestro Sebastián de Toledo y el Doncel de Sigüenza». Wad-al-Hayara: Revista de estudios de Guadalajara (1): 7-34. ISSN 0214-7092.
* ↑ https://catedralsiguenza.es/la-catedral/capilla-del-doncel/

## Kanpo estekak

* Datuak: Q6125133
* Multimedia: Doncel de Sigüenza / Q6125133
# Donbassita

Donbassita silikato motako minerala da eta chlorite taldearen kidea da.

## Ezaugarriak

Donbassita silikato mineralaren formula kimikoa hau da: ${\ce {Al4.33(AlSi3O10)(OH)8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Donbassite: Mineral information, data and localities.» www.mindat.org (Noiz kontsultatua: 12-05-2019).
# Donburi

Donburi (japonieraz: 丼, hitzez hitz: ‘kaiku’) Japoniako plater tipiko bat da. Arraina, haragia, barazkiak edo arrozean zerbitzatutako beste osagai batzuk dituen ontzi bat da.
Donburi ohikoenetako batzuk honako hauek dira:
* Oyakodon (親子丼) (oilasko gisatua, arrautza eta tipula arroz gainean)
* Katsudon (カツ丼) (txerri zati birrineztatuak-tonkatsu - tipula eta arrautza arroz gainean)
* Tendon (天丼) (izkirak tenpuratan eta barazkiak arroz gainean)
* Gyudon (牛丼) (arroz gaineko txahala eta tipula)
* Unadon (鰻丼) (arroz gaineko aingira txingarretan)
* Tamagodon (卵丼）(arroz gaineko arrautza)

## Erreferentziak

* ↑ Tsuji, Shizuo. (1980). Japanese cooking: A simple Art. New York: Kodansha International/USA ISBN 1568363885..
* Datuak: Q1061842
* Multimedia: Donburi meals from Japan / Q1061842
# Doncaster

Doncaster, Ingalaterrako iparraldean dagoen udalerri bat da, Hegoaldeko Yorkshire konderrian.
2021ean 87.455 biztanle zituen.
* Datuak: Q58900
* Multimedia: Doncaster / Q58900
# Els Omells de na Gaia

Els Omells de na Gaia Kataluniako udalerria da, Urgell eskualdean eta Lleidako probintzian kokatuta dagoena. 13,5 km²-ko azalera du eta 2009ko urtarrilaren 1eko erroldaren arabera 142 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 623 | 766 | 752 | 653 | 545 | 487 | 391 | 288 | 178 | 152 | 152 | 142 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Els Omells de na Gaiari buruzko informazioa
* Datuak: Q1900768
* Multimedia: Els Omells de na Gaia / Q1900768
# Els Pallaresos

Els Pallaresos Kataluniako udalerria da, Tarragonès eskualdean eta Tarragonako probintzian kokatuta dagoena. 5,53 km²-ko azalera du eta 2009ko urtarrilaren 1eko erroldaren arabera 3.991 biztanle zituen

## Auzoak

Lau gunetan banaturik dago:
| Herriaren izena | Biztanleak |
| els Hostalets | 668 |
| Jardins Imperi | 1432 |
| els Pallaresos | 766 |
| Pallaresos-Park | 278 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 384 | 349 | 393 | 383 | 358 | 350 | 336 | 323 | 364 | 668 | 2.701 | 3.991 |

## Ikus, gainera

* Tarragonako udalerrien zerrenda

## Kanpo estekak

* (Katalanez) (Gaztelaniaz) (Ingelesez) Udalaren webgunea
* (Katalanez) Els Pallaresosi buruzko informazioa
* Datuak: Q596705
* Multimedia: Els Pallaresos / Q596705
# Els Plans de Sió

Els Plans de Sió Kataluniako udalerria da, Segarra eskualdean eta Lleidako probintzian kokatuta dagoena. 55,9 km²-ko azalera du eta 2009ko urtarrilaren 1eko erroldaren arabera 573 biztanle zituen.

## Banaketa administratiboa

Hamaika herritan banaturik dago:
| Herriaren izena | Biztanleak |
| l'Aranyó | 7 |
| el Canós | 33 |
| Concabella | 106 |
| Hostafrancs | 117 |
| Mont-roig | 73 |
| Montcortès de Segarra | 9 |
| Muller | 2 |
| les Pallargues | 154 |
| Pelagalls | 28 |
| Ratera | 9 |
| Sisteró | 40 |
Udaletxea les Pallarguesen dago.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | * | * | * | 794 | 671 | 547 | 573 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Els Plans de Sióri buruzko informazioa
* Datuak: Q1900803
* Multimedia: Els Plans de Sió / Q1900803
# Els Poblets

Els Poblets Valentziako Erkidegoko udalerria da, Marina Alta eskualdean eta Alacanteko probintzian kokatua.
2009ko urtarrilaren 1eko erroldaren arabera 3.288 biztanle zituen.

## Historia

Erromatarren garaian anfora lantegia egon zen han. Arabiarrekin hiru etxalde sortu ziren; hirurei els Llocs izena eman zitzaien eta horiek dira gaur egungo hiru herrisken jatorria:
* Setla edo Setla dels Llocs.
* Mira-rosa edo Benarosa.
* Miraflor edo Binaflor.
Setla i Mira-rosa eta Miraflor izeneko bi udalerritan banatuta egon eta gero, 1971n bakarrean bildu ziren eta 1991tik els Poblets herri-izena ofizial bihurtu zen.

## Erreferentziak

* ↑ Els Poblets Gran Enciclopèdia Catalanan.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q987444
* Multimedia: Els Poblets / Q987444
# Els Prats de Rei

Els Prats de Rei Kataluniako udalerria da, Anoia eskualdean eta Bartzelonako probintzian kokatua. 32,45 km²-ko azalera du eta 2009ko urtarrilaren 1eko erroldaren arabera 538 biztanle zituen.

## Banaketa administratiboa

Lau herritan banaturik dago:
| Herriaren izena | Biztanleak |
| la Manresana | 37 |
| els Prats de Rei | 489 |
| els Seguers | 6 |
| Solanelles | 5 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 940 | 894 | 847 | 791 | 741 | 823 | 836 | 677 | 619 | 562 | 537 | 538 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* Datuak: Q15961
* Multimedia: Els Prats de Rei / Q15961
# Els Hostalets de Pierola

Els Hostalets de Pierola Kataluniako udalerria da, Anoia eskualdean eta Bartzelonako probintzian kokatua. 2009ko urtarrilaren 1eko erroldaren arabera 2.612 biztanle zituen. 33,49 km²-ko azalera du.

## Herri eta auzoak

* Els Boscos de Can Martí
* Can Fontimarc
* Can Fosalba
* Can Gras
* Can Marcet
* Can Rovira de l'Estela
* Els Hostalets de Pierola
* Pierola
* Serra Alta

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 972 | 977 | 1.110 | 1.188 | 1.102 | 1.072 | 923 | 890 | 841 | 921 | 1.454 | 2.612 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Els Hostalets de Pierolako udalaren webgunea.
* Datuak: Q15949
* Multimedia: Els Hostalets de Pierola / Q15949
# Els Omellons

Els Omellons Kataluniako udalerria da, Garrigues eskualdean eta Lleidako probintzian kokatuta dagoena. 11,19 km²-ko azalera du eta 2009ko urtarrilaren 1eko erroldaren arabera 244 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 528 | 500 | 468 | 471 | 442 | 436 | 367 | 348 | 291 | 270 | 248 | 244 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Els Omellonsi buruzko informazioa
* Datuak: Q1900647
* Multimedia: Els Omellons / Q1900647
# Els Pets

Els Pets pop eta rock musika talde tarragonarra da, katalunieraz abesten dute.
"Sopa de Cabra"rekin batera, Kataluniako talderik ezagunenetarikoa da.

## Diskografia

* Maqueta (1985)
* Els Pets (1989)
* Calla i Balla (1991)
* Fruits Sex (1992)
* Brut Natural (1994)
* Vine a la Festa (1995). Bilduma.
* Bondia (1997)
* Sol (1999)
* Respira (2001)
* Malacara (2002). Bilduma.
* Agost (2004)
* Això és espectacle (2006). DVD Dokumentala + zuzenekoa.
* Com anar al cel i tornar (2007)
* Fràgil (2010)

## Ikus, gainera

* Katalunierazko musika

## Kanpo estekak

* (Katalanez) "Els Pets" taldeko webgunea
* Datuak: Q1333372
* Multimedia: Els Pets / Q1333372
# Els Joglars

Els Joglars katalan antzerki-talde independentea da.
Mimoen talde klasiko gisa sortu zuten 1963an, baina urte gutxiren buruan hitza ere erantsiz joan ziren. Sortu zenetik Albert Boadella izan du zuzendari. 80ko hamarraldiaz geroztik, Espainiako antzerki-taldeen ereduetako bat bihurtu da. Taldearen ezaugarririk nabarmenenak, alde batetik, umore kritiko, lotsagabe eta adeigabea, eta bestetik, espazio-denbora aukeren bilaketa etengabea (italiar erara) dira.
Frankismoaren garaian, katalanez mintzatu ezin zirenez, zentsura ekiditeko antzezteko bide berriak asmatu behar izan zituzten: 70eko hamarraldira arte antzerki mutuak egin zituzten, baina berritzaileak, aurrerakoiak eta oso barregarriak zirenez, mimo klasikoen mugak gainditu zituzten. 1974an bi hizkuntzatan antzezten hasi ziren, katalanez eta gaztelaniaz. Garai hartan antzeztu zuten beren obra nagusietako bat: Alias Serrallonga. Baina lehenago ere eginak zituzten ehunka antzezlan Espainian eta Espainiatik kanpo: Mimodramas (1963), L´art del mim (1964), Deixebles del silenci y pantomimes de Music-Hall (1965), Mimetismes (1966), Calidoscopi (1967), El diari (1968), El joc (1970), Cruel urbis (1972) eta Maridóus (1973).
1977an taldea epaitu eta kondenatu egin zuten, La torna antzezlanean preso politiko baten hilketaren parodia egiteagatik; ondorioz, bertako kideek atzerriratu egin behar izan zuten. Haietako batzuek, Albert Boadella zuzendari zutela, M-7 Catalónia eratu zuten Frantzian.
Espainiako trantsizio-garaian Kataluniara itzuli, eta Bartzelona inguruko herri batean finkatu ziren. Harrezkero, lan nabarmen, ironiko eta poetikoak antzeztuz aritu dira etengabe: Bye bye Beethoven (1987), Yo tengo un tío en América (1991), Ubu president (1995), La Trilogía (2011) eta 2036 Omena-G (2010), besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3753623